**MESTSKÁ ČASŤ KOŠICE – SÍDLISKO KVP**

**Informatívna správa o zrealizovaných rozpočtových opatreniach za obdobie**

**máj – jún 2016**

V súlade s ustanoveniami § 7 – Použitie rozpočtových prostriedkov v Zásadách nakladania s finančnými prostriedkami Mestskej časti Košice – Sídlisko KVP boli za obdobie máj – jún 2016 zrealizované rozpočtové opatrenia, a to:

* **máj 2016 – zmeny vo výdavkovej časti bežného rozpočtu**

**Výdavky:**

* ***Podprogram: 5.1 Športové ihriská; Podprogram 4.3: Správa a údržba miestnych komunikácií –*** pri kontrole športových ihrísk bolo zistené, že poškodenie z dôvodu vandalizmu je vo väčšom rozsahu, než bolo predpokladané v pôvodnom rozpočte. Z uvedeného dôvodu zmenou rozpočtu boli zvýšené výdavky na opravu a údržbu športových ihrísk o 600,- €, znížením výdavkov na zimnú údržbu (podprogram 4.3: Správa a údržba miestnych komunikácií).
* **jún 2016 – zmeny v príjmovej a vo výdavkovej časti bežného rozpočtu**

**Príjmy:**

* V súlade s **§** 14 ods. 1 zák. č. 583/2004 o rozpočtových pravidlách územnej samosprávy boli rozpočtované prostriedky v príjmovej a výdavkovej časti rozpočtu na základe schválených účelových finančných prostriedkov od Mesta Košice vo výške 10 000,- €. Tieto finančné prostriedky boli schválené na športové akcie nasledovne: 1 230,- € na športové podujatia a 8 770,- € na revitalizáciu športového ihriska.
* V rámci príjmovej časti bol riešený presun rozpočtu na položke 223 v jeho analytickom členení. Zároveň  bol zvýšený rozpočet za príjem z uverejnených reklám v občasníku mestskej časti – položka 223, znížením príjmov za porušenie predpisov - položka 222 v sume 300,- €..

**Výdavky:**

* ***Podprogram 6.1: Miestne kultúrne strediská –*** zmena rozpočtu v rámci schválenej položky 632 v sume 50,- € bola z dôvodu vyšších výdavkov za spotrebu vody než bolo schválené v pôvodnom rozpočte.
* ***Podprogram 7.7: Verejné priestranstvá –*** presun rozpočtu medzi položkami 635 a 637 v sume 170,- € bol z dôvodu zabezpečenia opravy a údržby exteriérových hodín na Moskovskej triede.

Spracovala: Ing. Ľudmila Nogová